 **Zápisnica z riadneho OZ konaného dňa 04.03.2019 o 17,15 hodine v Kultúrnom dome v Kotmanovej**

**Prítomní poslanci: Obyvatelia obce:**

Štefan Stankovič Martin Šuľan

Alena Chlebničanová

Ján Karman

Peter Tušim

Miroslav Brada

Kontrolórka obce – Ing. Gabriela Fabiánová - ospravedlnená

Pracovníčka OcÚ – Iveta Belicová

**Program obecného zastupiteľstva:**

1. Otvorenie zasadnutia
2. Určenie zapisovateľa a overovateľov zápisnice.
3. Návrh zmluvy o poskytnutí nenávratného finančného príspevku z PRV SR 2014-2020
4. Rôzne, Diskusia
5. Uznesenie
6. Záver

***1/ bod: Otvorenie zasadnutia***

Starostka obce privítala prítomných poslancov OZ a skonštatovala, že sú prítomní všetci piati poslanci a zasadnutie je uznášaniaschopné. Otvorila riadne zasadnutie obecného zastupiteľstva v Kotmanovej , ktoré sa konalo v súlade s ustanovením § 13 ods. 4 písmeno. a/ zákona NRSR č. 369/1990 Zb. o obecnom zriadení v znení neskorších predpisov a noviel, ktoré bolo zvolané písomnou pozvánkou aj s programom zasadnutia. Pozvánka na OZ bola zverejnená na obecnej tabuli a webovom sídle obce. Podľa prezenčnej listiny starostka konštatovala, že boli prítomní piati poslanci OZ a tak OZ bolo uznášania schopné.

Starostka dala hlasovať za návrh programu zasadnutia.

**Uznesenie č. 6/2019 z 01.04.2019**

Obecné zastupiteľstvo v Kotmanovej

***SCHVAĽUJE :*** Program rokovania bez zmien podľa priloženej pozvánky.

HLASOVANIE:

Za : 5 (Štefan Stankovič ,Alena Chlebničanová ,Ján Karman, Peter Tušim, Miroslav Brada

Proti: 0 Zdržal sa: 0

Uznesenie bolo schválené.

Potom starostka vyzvala prítomných , či má niekto niečo na doplnenie programu.

Poslanci nepredložili návrhy na zmeny programu tak sa rokovalo podľa schváleného programu.

***2/ bod: Určenie zapisovateľa a overovateľov zápisnice***

Za zapisovateľa zápisnice určila starostka pracovníčku OcÚ Ivetu Belicovú, za overovateľov poslancov Štefana Stankoviča a Jána Karmana. Do návrhovej komisii navrhla všetkých prítomných poslancov.

Starostka dala hlasovať za návrh uznesenia.

**Uznesenie č. 7/2019 z 01.04.2019**

Obecné zastupiteľstvo v Kotmanovej

***BERIE NA VEDOMIE:***

***a/***  zapisovateľku zápisnice- Ivetu Belicovú

a overovateľov zápisnice - Štefana Stankoviča a Jána Karmana

HLASOVANIE:

Za : 5 (Štefan Stankovič ,Alena Chlebničanová ,Ján Karman, Peter Tušim, Miroslav Brada)

Proti: 0 Zdržal sa: 0

Uznesenie bolo schválené.

***3/ bod : Návrh Zmluvy o poskytnutí nenávratného finančného***

***príspevku z PRV SR 2014-2020.***

Starostka obce informovala prítomných, že obci bolo doručené rozhodnutie z Pôdohospodárskej platobnej agentúry o schválení našej žiadosti o nenávratný finančný príspevok a predložila prítomným poslancom Návrh zmluvy o poskytnutí nenávratného finančného príspevku z PRV SR 2014-2020.Jedná sa o projekt rekonštrukcie kultúrneho domu.

Celkové náklady 149 400 EUR

Výška NFP je 97 574,24 EUR.

Spoluúčasť obce predstavuje 51 825,76 EUR nakoľko náklady projektu za časť budovy „obecný úrad“ boli zo žiadosti znížené ako neoprávnené výdavky.

Starostka dala hlasovať za uznesenie.

**Uznesenie č. 8/2019 z 01.04.2019**

Obecné zastupiteľstvo v Kotmanovej

***SCHVAĽUJE***

Zmluvu o poskytnutí nenávratného finančného príspevku z PRV SR 2014-2020,

číslo zmluvy **074BB220093** s poskytovateľom PPA Bratislava, predmetom ktorej je úprava zmluvných podmienok, práv a povinností pri poskytovaní NFP na realizáciu aktivít projektu, ktoré je predmetom schválenej žiadosti o NFP , a to :

Názov projektu : **Rekonštrukcia kultúrneho domu a obecného úradu spojená**

**s využitím obnoviteľných zdrojov energie**

Kód projektu : **074BB220093**

za podmienok stanovených v zmluve o poskytnutí nenávratného finančného príspevku.

HLASOVANIE:

Za : 5 (Štefan Stankovič ,Alena Chlebničanová ,Ján Karman, Peter Tušim, Miroslav Brada

Proti: 0 Zdržal sa: 0

Uznesenie bolo schválené.

***4/ bod : Rôzne, Diskusia***

\* starostka informovala o predložených žiadostiach na dotácie- žiadosť predložená na MINF

vo výške 13 500 EUR na opravu a rekonštrukciu budovy Klubu mladých.

\* obec má schválenú dotáciu na kultúrne podujatia- Dni obce Kotmanová a stretnutie

helgónkarov z VÚC vo výške 1 300 EUR.

\* v rámci jarného upratovania v obci budú pristavené dva VOK-y, kde môžu obyvatelia

vyhadzovať nepotrebný veľko objemový odpad .Poslanci sa rozhodli umiestniť jeden pri

predajni CBA a druhý na hornom konci pri súp. čísle 72.

\* starostka informovala, že podpísala zmluvu s firmou GAMA Aluminium, ktorá vyhrala

verejné obstarávanie na projekt „ Rekonštrukcia verejného osvetlenia“

\* starostka informovala o propagácii Kotmanovských vodopádov cez rádio Regina

a tiež o „ značkároch“, ktorí boli vyznačovať turistickú trasu.

\* poslankyňa Chlebničanová oslovila kolegov poslancov, aby spravili brigádu

v Dome smútku nakoľko treba prestavať zariadenie a celkový vzhľad.

\* poslankyňa Chlebničanová – treba vyriadiť potok

\* občan Martin Šuľan zastupoval chlapcov- mládež z obce, aby sa otvorila posilňovňa.

Poslanci nie sú proti, len sa musia určiť pravidlá za akých podmienok sa bude priestor

používať. Poslanec Brada bol poverený , aby chlapcov usmernil a dohodol s nimi pravidlá.

\* pracovníčka OcÚ Iveta Belicová predložila správu o prijatí štátnych účelovo určených

prostriedkov na účet obce v I. Q. 2019.

**Uznesenie č. 9/2019 z 01.04.2019**

Obecné zastupiteľstvo v Kotmanovej

***BERIE NA VEDOMIE:***

a/ navýšenie rozpočtu o príjem účelovo určených štátnych prostriedkov k 30.03.2019

- na PVŠS / voľby / 1 061,-- € a osobitný príjemca DHN 311,-- €.

- uvedené prostriedky vo výške 1 372,--€ boli navýšené na stane príjmu aj výdavku.

b/ informáciu o predložení žiadosti o dotáciu na MINF vo výške 13 500 EUR

c/ informáciu o pristavení dvoch VOK-ov

d/ informáciu o schválení dotácie na kultúru z VÚC vo výške 1 300 EUR

e/ informáciu o propagácii Kotmanovských vodopádov prostredníctvom Rádia Regina

a vyznačovanie turistickej značky.

f/ informáciu o uzavretí zmluvy s firmou GAMA Aluminium - s víťazom verejného

obstarávania na rekonštrukciu verejného osvetlenia

HLASOVANIE:

Za : 5 (Štefan Stankovič ,Alena Chlebničanová ,Ján Karman, Peter Tušim, Miroslav Brada

Proti: 0 Zdržal sa: 0

Uznesenie bolo schválené.

***5/ bod : Uznesenie***

Jednotlivé uznesenia prečítala zapisovateľka zápisnice Iveta Belicová

***6/ bod : Záver***

Na záver starostka obce poďakovala prítomným za účasť a 18,58 hod. OZ ukončila

Zapisovateľka zápisnice : Iveta Belicová ..................................................

Overovatelia zápisnice : Štefan Stankovič .......................................................

Ján Karman .......................................................

V Kotmanovej : 01.04.2019